Mesto a CVČ opäť spúšťajú projekt pre seniorov nad 65 rokov a ZŤP

**NÁKUPY POTRAVÍN A LIEKOV**

Určený je seniorom a ZŤP, ktorí sa rozhodli podstúpiť dobrovoľnú karanténu z dôvodu že sa nezúčastnia celoplošného testovania, nie sú v karanténe z dôvodu ochorenia na Covid 19 a súčasne

- majú trvalý pobyt v meste Spišská Nová Ves

- žijú sami v domácnosti alebo ide o manželský pár, pričom mladší z dvojice má viac ako 65 rokov

- nemajú v meste blízkych príbuzných, ktorí by im nákup a lieky mohli zabezpečiť, alebo ich príbuzní sú chorí alebo v karanténe.

**Dovoz a služba sú bezplatné, senior zaplatí len cenu tovaru** (potraviny, lieky) **ktorý si objednal.**

**POTRAVINY A DROGÉRIA**

Mesto v spolupráci s COOP Jednota TEMPO Supermarket zabezpečia pre obyvateľov, ktorí spĺňajú všetky vyššie uvedené podmienky rozvoz základných potravín v primeranom množstve za pultové ceny COOP Jednota TEMPO Supermarket. Ide o nasledovné potraviny: balený chlieb (polovica, celý), mlieko trvanlivé 1,5%, maslo, syry, múka, cestoviny, ryža, olej, cukor, soľ, čaj, káva, zelenina, ovocie, vákuovo balené mäsové výrobky podľa aktuálnej ponuky. Ak je v ponuke rovnaký tovar od viacerých dodávateľov, vyberieme najlacnejší.

Službu môže senior využiť maximálne 2 x v týždni (len pracovné dni).

**Postup:**

* Objednávky budú prijímané v pracovných dňoch na t.č. **0911 420 590** od **9.00-14.00** hod.
* Občan nahlási : meno, adresu doručenia a tovar, ktorý požaduje z ponuky, výnimočne aj iný tovar (trvanlivé alebo balené potraviny, hygienické potreby).
* Balenie tovaru sa uskutoční v nasledujúci pracovný deň ráno a dovoz na miesto určenia bude v čase od 9.00 – 12.00 hod. (piatková objednávka bude doručená v pondelok).
* O doručení a sume nákupu bude senior informovaný cca 10 min. pred príchodom dobrovoľníka na telefónnom čísle, z ktorého bola prijatá objednávka.
* Senior vloží peniaze do priesvitného vrecúška (podľa možností presnú sumu) a odovzdá ho dobrovoľníkovi pre prebratí tovaru.

**LIEKY:**

Služba sa realizuje v spolupráci s Lekárňou Slávka, Za Hornádom, Spišská Nová Ves.

**Postup:**

* Občan, ktorý potrebuje lieky si ich predpísanie telefonicky dohodne so svojim ošetrujúcim lekárom, ktorý vypíše elektronický recept.
* Občan zatelefonuje na nižšie uvedené tel. číslo, nahlási svoje meno, rodné číslo a adresu na ktorú požaduje doručenie liekov.
* Objednávky budú prijímané v pracovných dňoch na t.č. 0911 420 590 od 9.00 – 14.00 hod. Doručovanie objednaných liekov sa bude realizovať v nasledujúci pracovný deň dopoludnia v čase medzi 8.00 – 10.00 hod. (piatková objednávka bude doručená v pondelok).
* O doručení a sume doplatku za lieky bude senior informovaný cca 10 min. pred príchodom dobrovoľníka na telefónnom čísle, z ktorého bola prijatá objednávka
* Senior vloží peniaze do priesvitného vrecúška (podľa možností presnú sumu) a odovzdá ho dobrovoľníkovi pre prebratí liekov.

Veríme, že aj napriek mimoriadnej situácii sa nám spoločnými silami podarí preklenúť toto ťažké obdobie. Prajeme Vám všetkým pevné zdravie. Buďme zodpovední a Spolu to zvládneme.